**Ημερίδα Φιλολόγων για το Νέο Πλαίσιο Διδασκαλίας και Αξιολόγησης**

Οι πρόσφατες αλλαγές στη διδακτέα – εξεταστέα ύλη, η αύξηση των ωρών διδασκαλίας, η συνεξέταση της Γλώσσας και της Λογοτεχνίας στο μάθημα των Νέων Ελληνικών, στο μοναδικό μάθημα στο οποίο εξετάζονται όλοι οι υποψήφιοι ανεξαρτήτως της Ομάδας Προσανατολισμού, αλλά και ο νέος τρόπος εξέτασης και βαθμολόγησης στις Πανελλαδικές Εξετάσεις δημιουργούν την ανάγκη επαναπροσδιορισμού του τρόπου διδασκαλίας και της προετοιμασίας των μαθητών για τις εξετάσεις εισαγωγής στην Τριτοβάθμια Εκπαίδευση.

Τα Εκπαιδευτήρια Αυγουλέα-Λιναρδάτου, καλούν τα μέλη της εκπαιδευτικής κοινότητας να συμμετάσχουν στις εργασίες μιας ακόμα ημερίδας, την οποία διοργανώνει **ο κλάδος φιλολόγων των Εκπαιδευτηρίων**, σε συνεργασία με τις **εκδόσεις ΜΕΤΑΙΧΜΙΟ**, που διακρίνονται για την πολυετή πείρα τους στον χώρο του εκπαιδευτικού βιβλίου. Στόχος της ημερίδας είναι η ενημέρωση σχετικά με το ανανεωμένο πρόγραμμα σπουδών και το νέο πλαίσιο διδασκαλίας και αξιολόγησης των Νέων Ελληνικών, των Αρχαίων Ελληνικών και της Ιστορίας στην Γ’ Λυκείου. Η ημερίδα θα πραγματοποιηθεί το **Σάββατο,** **19 Οκτωβρίου 2019,** στις **εγκαταστάσεις των Εκπαιδευτηρίων (Ελευθερίου Βενιζέλου 112-114), στο Περιστέρι**.

Εισηγητές είναι **έγκριτοι φιλόλογοι της εκπαιδευτικής πράξης, με πολυετή εμπειρία, σχολικοί σύμβουλοι, όλοι συγγραφείς εκπαιδευτικών βιβλίων** που κυκλοφορούν από τις εκδόσεις ΜΕΤΑΙΧΜΙΟ **και συμβαδίζουν πλήρως με τη νέα ύλη και τις οδηγίες του Υπουργείου Παιδείας.** Οι ομιλητές θα παρουσιάσουν προτάσεις για τη διδακτική και την εξεταστική διαδικασία, με στόχο οι εκπαιδευτικοί να εξοικειωθούν με τα νέα δεδομένα έτσι ώστε να βοηθήσουν τους μαθητές τους να ανταποκριθούν με επιτυχία στις νέες απαιτήσεις των μαθημάτων. Για το μάθημα των Νέων Ελληνικών την ενημέρωση έχουν αναλάβει οι φιλόλογοι και πρώην σχολικές σύμβουλοι **Αγάθη Γεωργιάδου** και **Κική Δεμερτζή**, για το μάθημα των Αρχαίων Ελληνικών ο φιλόλογος **Αχιλλέας Παπαθανασίου** και, τέλος, για το μάθημα της Ιστορίας ο ιστορικός **Γαβρίλης Λαμπάτος**.

Το κόστος της διοργάνωσης επωμίζονται τα Εκπαιδευτήρια Αυγουλέα-Λιναρδάτου και οι εκδόσεις ΜΕΤΑΙΧΜΙΟ, έτσι ώστε **το δικαίωμα συμμετοχής και η είσοδος να είναι ελεύθερα προς όλους**. Στο τέλος της ημερίδας θα δοθούν **βεβαιώσεις παρακολούθησης**.

**Πώς να εγγραφείτε στην ημερίδα:**

1. Για να δείτε το αναλυτικό πρόγραμμα και να συμπληρώσετε τη φόρμα δήλωσης συμμετοχής, ακολουθήστε τον σύνδεσμο [**http://www.avgouleaschool.gr/imerida-filologon/**](http://www.avgouleaschool.gr/imerida-filologon/) ή απευθείας για τη δήλωση συμμετοχής τον σύνδεσμο [**https://forms.gle/Z6UkLmsYMMZ4sVur5**](https://forms.gle/Z6UkLmsYMMZ4sVur5)**.**
2. Στη Γραμματεία του Σχολείου κατά την έναρξη της ημερίδας.

**Για τηλεφωνικές πληροφορίες (όχι για τηλεφωνική εγγραφή):** Επικοινωνήστε στο 211 500 2300, κυρία Φραγκογιάννη Πέπη (10.00-17.00).

**ΣΑΒΒΑΤΟ 19 ΦΕΒΡΟΥΑΡΟΥ 2019**

**ΑΙΘΟΥΣΑ ΕΚΔΗΛΩΣΕΩΝ «ΟΔΥΣΣΕΑΣ ΕΛΥΤΗΣ»**

**ΕΚΠΑΙΔΕΥΤΗΡΙΑ ΑΥΓΟΥΛΕΑ-ΛΙΝΑΡΔΑΤΟΥ**

**ΕΛΕΥΘΕΡΙΟΥ ΒΕΝΙΖΕΛΟΥ 112-114 ΠΕΡΙΣΤΕΡΙ**

**ΕΙΣΟΔΟΣ ΕΛΕΥΘΕΡΗ**